OpenLLM-France/wikimedia huggingface dataset:
# Llibre de cuina/Receptes/Medallons a l'estil de l'Empordà
### Ingredients

* 600 grs. de "tall rodó" de vedella.
* 100 grs. de carn picada de porc.
* 100. grs de cotna de cansalada.
* 400 grs. de bolets frescos.
* 1 pastanaga mitjana.
* 1 ou cru.
* 2 alls.
* 1 copeta de licor plena de xerès sec.
* 200 grs. de pa.
* Una mica de molla de pa del dia ratllat.
* 1 fulla de llorer.
* Una mica de farigola.
* 100 grs. de llard.
* Sal.
* Pebre blanc en pols.
* Nou moscada.
* 1 tòfona.
* Brou de carn o aigua.

### Preparació

Començarem fent 4 filets o rodanxes gruixudes del rodó, els traurem les pells i tendons, els aplanarem lleugerament i els posarem sal. Tallarem la crosta de pa en forma de disc d'un centímetre de gruix per 5 de diàmetre, més o menys, i la fregirem amb la meitat del llard. Barrejarem la carn de porc picada amb el rovell d'ou, la tòfona picada i la molla de pa ratllada, ho amanirem amb sal, pebre i nou moscada, i posarem una cullerada d'aquesta picada al damunt de cada rodanxa de carn que envoltarem amb un tros de cotna de cansalada que ja tindrem remullada en aigua tèbia. Pelades la pastanaga i la ceba, les tallarem a trossos petits i els sofregirem en una plata de forn amb el llard restant, afegint-hi la carn. Acte seguit, ho ficarem al forn i, quan haurà agafat un color daurat, hi afegirem el xerès, una mica d'aigua o de brou, el llorer, la farigola i els alls pelats i picats. Ho adobarem amb sal i ho rostirem a foc lent per espai de 40/50 minuts. Passarem la carn a una cassola que posarem al foc. La cassola ha d'estar ben tapada i, cap a la mitja cocció, hi afegirem els bolets, ben rentats i escorreguts. Tallarem el pa a discos i, una vegada fregits, els posarem en una plata; al damunt hi anirà la carn i al voltant els bolets. Ho recobrirem amb la salsa que prèviament haurem passat pel colador o xinès.
# Llibre de cuina/Receptes/Mel i mató
### Ingredients

* 2 copes de llet.
* 4 cullerades de sucre en pols.
* 2 cullerades de midó de cuinar.
* 4 rovells d'ou.
* 100 g de llard.

### Preparació

Diluirem en les dues cullerades de llet, ben ensucrades, les dues cullerades de midó de cuina (si no es tenim a mà farem servir suc de llimona). Batrem els quetre rovells d'ou i els barrejerem amb la llet, posant-ho tot en una cassola i, sense parar de remenar-ho, la col·locarem al foc ben suau. Ha de coure a poc a poc, fins que estigui ben espès; aleshores ho apartarem del foc i ho abocarem als motlles perquè es refredi. Al moment de servir-ho ho traurem dels motlles amb la punta d'un ganivet, a fi que el mató surti sencer. Amb el mató es serveix un pot de mel. Els motlles del mató han de ser de terrissa.
    També es pot comprar el mató ja fet, cosa que resulta més expeditiva, i presentar-lo amb la mel.
# Llibre de cuina/Receptes/Melmelada de pera, esbergínia i figues
### Ingredients

* Peres.
* Figues.
* Esbergínies.
* Sucre (per l'inferior de la fruita).

### Preparació

Peleu i netegeu les llavors de les peres i les esbergínies i talleu totes les peces de fruita a bocins. Poseu-la en una cassola al foc amb el sucre i aneu remenant tota l'estona, fins que es comenci a agafar. Conserveu-la en recipients de vidre, hermètics i bullits al bany maria.
# Llibre de cuina/Receptes/Mar i muntanya amb fesolets

La recepta mar i muntanya amb fesolets és una variant de les receptes de mar i muntanya realitzada amb escamarlans, peus de porc i un llitet de fesolets

## Ingredients

Escamarlans Fesolets Peus de porc Ceba de figueres Tomàquet Sal Romaní Llorer 4 dents d'all 100g ametlla 1 mica de xocolata 100g avellanes 2 talls rodons de pa fregit Conyac Vi blanc

## Preparació

Es couen els fesolets i reserven. També es couen els peus de porc per desprès desossar-los. I es saltegen els escamarlans. A part es talla el tomàquet i la ceba brunoise, i es sofregeixen per separat tot afegint les espècies. Mentrestant es cou un brou amb peix de roca. I fem una picada amb els dents d'all, les ametlles, la xocolata, les avellanes, els talls rodons de pa fregit, conyac i vi blanc. Finalment afegim la picada, els peus de porc i els escamarlans al brou de peix i ho coem a foc lent durant 30 minuts. Per acabar emplatem amb un fons de fesolets tot afegint el mar i muntanya al damunt.

## Estris necessaris

Els estris que calen són un cassola, una olla, un ganivet, una fusta de tallar, i un morter.

## Referències

Pijuan, Isaac; Ashgar, Walid. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Melmelada de poma, maduixa o pera
### Ingredients

* 1 kg. de fruita neta i pelada.
* 500 gr de sucre (300 gr. per les maduixes.
* Pasta de sara.

### Preparació

Poseu en una cassola el sucre i la fruita. Deixeu que vagi bullint i remeneu constantment, vigilant que no s'enganxi. Un cop la fruita estigui ben desfeta, podeu posar la melmelada en pots de vidre, procurant que quedin ben tancats, i feu-los bullir al bany maria durant un minuts
# Llibre de cuina/Receptes/Melmelada de préssec o pruna
### Ingredients

* 750 gr. de sucre.
* 1 kg. de préssecs o prunes.

### Preparació

Netegeu els fruits de pela i pinyol i poseu-los a coure en una cassola. Afegiu el sucre quan els fruits ja estiguin cuits. Aneu remenant perquè no s'enganxi. Com sempre bulliu els pots al bany maria.
# Llibre de cuina/Receptes/Mató
### Ingredients

* Llet de vaca.
* Herbacol.

### Preparació

Poseu la llet al foc procurant que agafi una temperatura mitjana. Coleu l'herbacol, que haureu posat en remull el dia abans. Aboqueu el suc de l'herbacol a la llet i feu-la bullir a poc a poc durant un quart d'hora. Després de deixar-la refredar, coleu el mató i deixeu-lo en una plata. És exquisit com a postres o berenar amb sucre o mel.
A banda de l'herbacol, hi ha una alternativa: un petit raig de vinagre o llimona també ens farà tallar la llet per separar l'aigua del mató.
# Llibre de cuina/Receptes/Melmelada de tomàquet
### Ingredients

* Tomàquets.
* Sucre.

### Preparació

Peleu els tomàquets bastant verds, traieu-ne les llavors i feu-los bullir molta molta estona amb el sucre; fins que quedi una pasta ben lluenta i espessa, haureu d'anar-ho remenant constantment. Treieu la cassola del foc i deixeu refredar la melmelada abans de ficar-la dins dels pots de vidre.
# Llibre de cuina/Receptes/Melús
### Ingredients

* Mel.
* Aigua.

### Preparació

Treieu la mel dels bucs (es collia en lluna vella de març). Escalfeu-la sense que bulli. Veureu que es va formant una capa de cera pel damunt. Treieu-la i bulliu la mel amb poqueta aigua. Deixeu-lo refredar i ja es pot beure com refresc.
# Llibre de cuina/Receptes/Mar i muntanya

Mar i muntanya és un plat típic de les terres de la Costa Brava que, com son nom indica, combina elements típics de la cuina de muntanya amb els propis de la de zones costaneres. Aquest plat té una dificultat mitjana d'elaboració, el seu temps de cocció és d'una hora i mitja aproximadament.

## Ingredients

Si bé la seva composició no és fixa, els principals comuns denominadors són el pollastre, escamarlans o llagostins, tomàquet, ceba, vi o moscatell i all. Altres ingredients comuns són la carn de conill i porc, sípies, musclos, diferents classes de peix, cargols, ametlles i d'altres espècies i ingredients, que solen quedar a la imaginació del cuiner.

### Ingredients per a 6 persones

* 1 pollastre de pagès tallat a octaus
* 12 escamarlans
* 1/2 kg de crancs de mar
* 3 cebes
* 3 tomàquets
* 2 pastanagues
* 1 gra d’all
* 1 ramet d’herbes (llorer, farigola i orenga)
* 1 copa de vi ranci
* 200 g de farina
* 1/2 l de brou
* Oli, sal comuna i pebre

### Ingredients per a al picada

Per fer la picada calen altres ingredients com:
* 50 g d’ametlles
* 50 g d’avellanes
* 2 carquinyolis
* 1 gra d’all

### Variants

Aquesta recepte pot incloure variants en els seus ingredients. Es poden combinar més aliments com amb xocolata negre picada. Es pot fer amb peus de porc en comptes de pollastre, afegir gambes, llagosta o llagostins en comptes d'escamarlans. A més a més, també es pot enfarinar el pollastre abans de fregir-lo. Són variants que la gent fa segons el seu gust i segons la zona.

## Preparació

La forma de preparació també varia en funció dels aliments que hom utilitza, però una manera més o menys comú consistiria en:
* Pelar i picar la ceba, uns quants alls i els tomàquets.
* Fer-ne un sofregit a la cassola amb oli.
* Preparar i afegir a la cassola llagostins, escamarlans, sípies, llagostes, o altres variants escollides.
* Afegir-hi també el pollastre i, si en fem servir, la carn de conill i de porc.
* Afegir-hi moscatell o vi blanc, deixant que s'evapori parcialment.
* Posar-hi condiments tals com les ametlles, més alls, avellanes i d'altres.
* Deixar coure durant uns 35 minuts.
* Assaonar amb sal i pebre i servir.

## Referències

* 1 2 «Mar i muntanya» (en català). La cuina de sempre. [Consulta: 09/30/15].
* ↑ «Pollastre amb escamarlans». Cuina: El punt Avui. [Consulta: 09/30/15].
* ↑ «Pollastre amb escamarlans» (en català). Consell Comarcal del Baix Empordà. [Consulta: 09/30/15].

## Enllaços externs

* Recepta a la web Vegueries
* Consell Comarcal del Baix Empordà
# Estratègies de millora educativa/Procés de treball

L'elaboració de la guia Estratègies de millora educativa va comportar un procés de treball on hi va participar una gran diversitat de professionals.
Per una banda, la Direcció General de Joventut va crear un grup motor composat per vint-i-tres professionals de l'àmbit de les polítiques locals de joventut i d'educació de diferents institucions anomenat Grup de Treball Joventut i Educació i dinamitzat per una sociòloga experta en temes de joventut i educació. El treball d’aquest grup va seguir la metodologia de les comunitats d’aprenentatge enteses aquestes com un mètode de treball cooperatiu que facilita el treball de continguts des de la pluralitat, el debat i l’intercanvi d'opinions diverses sobre un tema, l'intercanvi i el coneixement d'experiències, la identificació conjunta de problemes i solucions, i la formulació de propostes i criteris d'intervenció en una problemàtica detectada.
El Grup de Treball Joventut i Educació es va reunir quatre vegades entre l’octubre de 2014 i el març de 2015 per a intercanviar opinions i punts de vista i generar les bases conceptuals que donen forma a aquesta guia, a partir d'un treball col·laboratiu i un marc d'aprenentatge de tots per a tots. Al final del procés de treball, va cadre convocar una cinquena trobada per contrastar la primera versió de la revisió de la guia. Les trobades del Grup de Treball Joventut i Educació van ser:
* Sessió 1 (octubre de 2014): Identificació de necessitats educatives que es puguin abordar des de les polítiques locals de joventut.
* Sessió 2 (novembre de 2014): Identificació de projectes, programes, actors i serveis de millora educativa en el món local.
* Sessió 3 (febrer de 2015): Agents i modalitats de treball en xarxa.
* Sessió 4 (març de 2015): Esquema d'intervenció i propostes d'actuació.
* Sessió 5 (juny de 2015): Contrast de la Guia
Per altra banda, en tot aquest procés de treball també es va comptar amb:
# Llibre de cuina/Receptes/Albergínies a la catalana
### Ingredients

* 4 alberginies grosses.
* 1 ceba mitjana.
* 2 alls.
* 1/4 de litre d'oli.
* 400 g de tomàquets frescos.
* 6 nous.
* Julivert fresc.
* Sal.
* 1 got d'aigua ple de brou.

### Preparació

Prepararem les albergínies amb pell i les tallarem a rodanxes, amb sal, i les deixarem reposar uns 10 minuts; després les fregirem en oli roent, eixugant-les abans amb un tovalló perquè no saltin. Un cop fregides les reservarem. A la cassola de terrissa amb oli, fregirem els alls pelats i picats, i la ceba també pelada i picada. Quan estigui tot fet hi afegirem els tomàquets pelats, netejats i tallats a trossets i, un cop fregits, hi afegirem les albergínies. Ho adobarem tot i finalment hi tirarem les nous aixafades al morter i desfetes amb el brou. Courà tot a foc lent, tenint cura que no quedi massa aquós. Ho servirem a la mateixa cassola acompanyat, si ho volem, d'ous ferrats, un per persona.
# Llibre de cuina/Receptes/Agafa-Sants (truita)
### Ingredients

* 2 ous.
* 2 cullerades grosses plenes de farina de molt bona qualitat.
* 1/2 cullerada grossa plena d'oli.
* Sal.
* 1 cullerada grossa plena de llard.
* 1 tomàquet vermell madur.
* 1 all.
* Julivert fresc.
* 2 ametlles torrades.
* 1 crosta de pa ratllada.
* 1 cullerada grossa plena de pèsols cuits o de llauna.

### Preparació

Farem a la paella una truita amb els ous batuts i la farina i, un cop ben cuita, la tallarem a trossos. En una cassola al foc sofregirem el tomàquet pelat i trinxat i l'all, el julivert i les ametlles torrades, així com la crosta de ta ratllat (tot picat); hi posarem el pèsols i ho deixarem coure tot, incorporant-hi els bocins de truita i ho deixarem al foc durant 5/6 minuts.
# Llibre de cuina/Receptes/Agredolç
## Ingredients

* Magres de pernil.
* Vinagre.
* Mel.

## Preparació

L'agredolç és una menja ben original i apreciada. Consisteix a barrejar el gust salat del pernil amb la dolçor de la mel i, de vegades, l'agre del vinagre. Tanmateix, podem recórrer a una de les formes possibles de preparació amb la mel i el vinagre, perquè es fongui la mel i el vinagre perdi una mica de fortor. Un cop fet, aboqueu-lo damunt d'una bona llesca de pernil sec i magre.

### Cuinat alternativament

Però també es pot fer amb el pernil a mig assecar, quan encara és tendre. En aquest cas fregiu la llesca de pernil amb una miqueta d'oli. A part poseu al foc mel i vinagre per fer un suquet, com en primer cas, i aboqueu-lo damunt del pernil fregit. Deixeu que faci xup-xup un parell de minuts i serviu-lo.
# Llibre de cuina/Receptes/Albergínia farcida de carn

L'albergínia farcida de carn i verduretes i gratinada amb formatge és una variant de la recepta d'albergínies farcides.

## Ingredients

* 4 Albergínies boniques
* 1 ceba de figueres
* 100g de carn picada
* Oli de l'Empordà
* Sal
* Pebre
* Tomaquet de la pera
* Formatge

## Estris necessaris

Calen una safata de forn, una paella, plat i cullera.

## Preparació

Netejar l’albergínia i tallar-la per la meitat, posar-hi una mica de sal i oli. Posar-la al forn durant 45 minuts.
Tallar la ceba fina i sofregir-la amb una mica d’oli a foc lent, afegir la carn picada, la sal, pebre i sofregir bé. Afegir el tomàquet tallat petit i remoure fins que quedi ben marró.
Treure les albergínies del forn netejar-les per dintre i farcir-les amb els ingredients i per damunt li posarem formatge i al forn durant 15 minuts.

## Vegeu també

* Albergínies farcides
* Albergínies farcides a la seva polpa

## Bibliografia

Lemallem, Naima; Konteh, Jahara. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Albergínies farcides

Plat valencià elaborat amb albergínies. Es parteixen per la meitat (longitudinalment), es buiden les meitats, però conservant un gruix suficient com per mantindre'n la forma, la fermesa i allotjar el farcit. Tallem a taquets la "carn" de l'albergínia, i fem un sofregit amb ella junt amb ceba, i a continuació li afegim una component càrnia, que pot consistir en carn picada, fiambre tipus pernil dolç, etc, i tomaca triturada al natural. Li afegim uns pinyonets, omplim la mitja albergínia buida amb el sofregit, per damunt li tirem formatge o pa ratllat al gust, i ho possem tot al forn fins que estigui fet.
Deliciós!!!
# Llibre de cuina/Receptes/Alberginies basques
## Ingredients

Pendent

## Preparació

Renteu les albergínies i talleu-les en dos trossos al llarg. Buideu una mica la part de dins de cada tros, poseu-hi sal i col•loqueu-les en un plat una hora aproximadament perquè treguin l'aigua. Un cop escorregudes i seques poseu-les en una plata, on hi haurà una capa de rodanxes de ceba ben fines i regueu-les amb oli. Fiqueu-los al forn uns 15 o 20 minuts, i aprofiteu aquest temps per ha fer el farciment següent: Ofeguem amb oli tota la part de les albergínies que heu tret en buidar-les, i afegiu-hi all, julivert i anxoves, tot ben trinxat. Remeneu un xic traieu-ho del foc, per acabar afegiu la molla de pa remullades en llet. Ompliu les albergínies amb tot això, regueu-les amb una mica d'oli i torneu-les ha ficar al forn uns deu minuts. Un cop cuites, deixeu-les refredar, i quan vulgueu servir-les cobriu-les amb salsa maionesa una mica clara que podeu aromatitzar amb un xic de mostassa. Adorneu-les posant al damunt de cada una ou dur i julivert.
# Llibre de cuina/Receptes/Albergínies farcides a la seva polpa
### Ingredients

* 4 albergínies grosses.
* 6 anxoves salades.
* 10 g de mantega.
* 1 patata (60 g) ja cuita.
* 1 cullerada grossa plena de tàperes.
* Pebre blanc en pols.
* Sal.
* Aigua.

### Preparació

Prepararem les albergínies tallant-les pel mig de llarg a llarg i sense pelar, les courem amb l'aigua que les cobreixi. Un cop cuites i escorregudes traurem, amb molt compte, la polpa que ajuntarem a la patata cuita, a les anxoves desalades en aigua i a la meitat de la mantega, tirant-hi una mica de sal i una mica de pebre. Amb aquesta pasta ho farcirem i anirem col·locant-les en una plàtera, recobrint-les amb la mantega que resta i les daurarem al forn, només amb el foc per sobre, fins que veurem la superfície torrada.
# Llibre de cuina/Receptes/Aligot

L'aligot (en occità aligòt) és un plat contundent d'hivern a base de formatge fos típic de la cuina occitana.

## Ingredients

* 1 kg de patates
* 400 g de formatge (mató)
* 200 g de nata
* 2 cabeces d'all
* Sal
* Pebre negre

## Preparació

Peleu les patates, talleu-es en trossos grans i coueu-les en aigua bullent salada, amb els alls també pelats, durant uns vint minuts o fins que siguin cuites. Mentrestant, podeu aprofitar per tallar el formatge en làmines fines. Escorregueu una mica les patates i passeu-les pel passa-puré o la batedora, afegint-hi una mica de l'aigua de cocció si cal. Afegiu-hi la nata i barregeu-ho molt bé. Quan sigui homogeni i encara ben calent, afegiu-hi ràpidament el formatge i remeneu-ho enèrgicament amb una cullera o una espàtula de fusta. La textura ha de ser fina; si aixequeu el pal de la cullera paral·lel a la taula ha de caure una capa molt fina i elàstica de puré (vegeu-ho a la fotografia). Rectifiqueu de sal i de pebre i, si voleu, afegiu-hi també un all ben picadet per donar-hi més gust.
Se sol menjar en un plat fons, com a primer plat o com a plat únic, acompanyat de carns i botifarres rostides i, de vegades, una mica d'amanida verda.

## Enllaços externs

* Puré de patates
# Llibre de cuina/Receptes/Alberginia farcida d'arròs de verdures

L'albergínia farcida d'arròs de verdures és una recepta d'arròs de verdures servit dins la pell de l'albergínia.

## Ingredients

* 250 g d'arròs de Pals
* 2 albergínies
* Verdura (pastanaga, pebrot verd , pebrot vermell i xampinyons)
* Brou fosc de pollastre
* Tomàquet concassat
* 6 alls tendres
* Oli de l'Empordà
* Sal i pebre

## Estris necessaris

Calen ganivets, taula de tallar, cassola i forn.

## Preparació

Partim les albergínies per la meitat i les posem a gratinar amb un raig d'oli durant uns 20 minuts. Quan la carn es tendra les buidem.
Sofregim els alls tendres tallats a rodanxes petites i hi afegim les verdures per ordre de cocció. Quan les verdures estan ben sofregides afegim tomàquet tallat a la concassé, salem el conjunt i afegim l'arròs. Ho cobrim amb el brou fosc de pollastre i ho deixem coure uns 15 minuts.
Per acabar, farcim l'albergínia amb l'arròs.

## Referències

Deulofeu, Enric; Cervantes, Pep. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Alberginies Carmesanes
## PREPARACIÓ

Renteu les albergínies i talleu-les al llarg a trossos. Poseu-les durant 2 hores en una plàtera amb sal. Després, traieu l'aigua que hagin tret les albergínies passeu-les per farina i fregiu-les. Feu una salsa amb els tomàquets, i una beixamel amb la mantega, 25grs. de farina, la llet, el brou i assaoneu-la amb pebre i nou moscada ( el brou ja te sal i potser no n'hi cal). Pose-ho un xic de beixamel en cassoletes de terrissa i damunt els talls de albergínia fregits ha sobre tireu-hi primer la salsa de tomàquet, després la beixamel i empolse-ho amb formatge ratllat. Gratinar-ho i ja ho pode-ho servir.
# Flora del Pirineu català/Ranunculus auricomus

El botó d'or és una herba perenne de la família de les ranunculàcies que es fa a boscos i prats humits de l'estatge montà i subalpí (excepcionalment també a l'alpí) de la serralada pirinenca fins als 2.400 m. És una planta bastant rara.
| Aspecte general de la planta | Detall de la flor: cinc pètals desiguals |
TORNAR a l'índex
# Flora del Pirineu català/Ranunculus bulbosus

El ranuncle bulbós és una herba perenne de la família de les ranunculàcies força escassa al nostre territori. Habita en llocs herbosos, pastures de l'estatge montà i subalpí de la serralada pirinenca, fins als 2.300 m d'altitud. També es coneix pels noms d'api bord i botó d'or.
| Detall de la flor | Sèpals reflexos |
TORNAR a l'índex
# Flora del Pirineu català/Ranunculus hederaceus

El Ranunculus hederaceus és una planta aquàtica, perenne i reptant de la família de les ranunculàcies que creix a rierols i aiguamolls de l'estatge montà de bona part de la serralada pirinenca fins als 1700 m d'altitud. És una planta bastant rara.
TORNAR a l'índex
# Flora del Pirineu català/Ranunculus arvensis

L'herba de l'amor és una planta anual de la família de les ranunculàcies que neix a sembrats i camps cultivats mediterranis i de l'estatge montà de la serralada pirinenca fins als 1.300 m.

### Enllaç extern

* Aspecte general de la planta
* Detall de la flor i les fulles superiors lanceolato-linears
* Detall de les núcules espinoses
TORNAR a l'índex
# Flora del Pirineu català/Ranunculus flammula

El matanyells és una herba perenne de la família de les ranunculàcies present a prats molt humits i silicícoles de l'estatge subalpí de tota la serralada pirinenca; el seu hàbitat arriba fins als 2400 m. És una planta metzinosa.
| Aspecte general de la planta | Detall de la flor |
TORNAR a l'índex
# Flora del Pirineu català/Ranunculus glacialis

El ranuncle glacial és una herba perenne de la família de les ranunculàcies que es fa en pedrusques humides dels estatges alpí i nival, entre els 2400 i 3300 m. És una planta ben rara i poc freqüent. En català també s'anomena botons d'or.
| Detall de la flor | Detall de les fulles |
TORNAR a l'índex
# Flora del Pirineu català/Ranunculus ficaria

La gatassa és una herba perenne de la família de les ranunculàcies present a boscos caducifolis humits (vernedes) de l'estatge montà de tota la serralada pirinenca fins als 1750 m. Només la subespècie ficaria és la pròpia pirinenca. En català també es coneix com a celidònia, herba de les morenes i ficària.
| Detall de la flor | Fulla |
TORNAR a l'índex
# Flora del Pirineu català/Ranunculus aquatilis

El ranuncle aquàtic és una herba perenne de la família de les ranunculàcies que es fa en aigües estagnants o corrents de l'estatge subalpí fins als 2450 m però de manera poc freqüent. En català també rep el nom de ranuncle d'aigua.
| Aspecte general on s'aprecia l'heterofilia de les fulles | Detall de la flor i la tija |
TORNAR a l'índex
# Flora del Pirineu català/Ranunculus gramineus

El ranuncle graminoide és una herba perenne i rara de la família de les ranunculàcies present a pastures seques, brolles i fisures de roques de tota la serralada pirinenca. Es fa fins als 1600 m d'altitud.
| Aspecte general de la planta | Flor |
TORNAR a l'índex
# Flora del Pirineu català/Ranunculus montanus

El ranuncle muntanyenc és una planta herbàcia perenne i rizomatosa de la família de les ranunculàcies que es fa a pastures i pedruscalls d'alta muntanya fins als 2.800 m. En català també s'anomena botó d'or i gata rabiosa.

### Enllaç extern

* Aspecte general de la planta
* Detall de la inflorescència
* Detall de la flor
TORNAR a l'índex
# Estratègies de millora educativa/Inserció laboral

* Entenem per inserció laboral el procés d'establiment de contacte, d'aprenentatge i d'integració de la persona jove en un entorn laboral.
De la dimensió d’inserció laboral se n’articulen dues estratègies i vuit actuacions. Les estratègies són: afavorir l'autonomia professional de les persones joves i afavorir l'accés de les persones joves al mercat laboral.